Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
14 พ.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 6.64 จุด (0.38%) ปิดภาคเช้าที่ 1,772.57 จุด ด้วยมูลค่าการซื้อขาย 24,096.86 ล้านบาท
Most Positive Impact: CPALL (+0.89 จุด), BJC (+0.7 จุด), U (+0.56 จุด)
Most Negative Impact: PTTEP (-0.4 จุด), KTB (-0.28 จุด), BH (-0.22 จุด)
แนวโน้มตลาดบ่าย
SET Index ในช่วงเช้าปิดที่ 1,772.57 จุด โดยมีกลุ่มค้าปลีกที่คอยพยุงตลาดไว้ คาดว่าเกิดจากการรายงานผลประกอบการไตรมาส 1/61 ที่ค่อนข้างแข็งแกร่งอย่าง CPALL BJC MAKRO GLOBAL ทำให้เห็นแรงซื้อเก็งกำไรและมีผลต่อตลาดประมาณ 2 จุด ทั้งนี้การรายงานผลประกอบการไตรมาส 1/61 ยังเหลืออีกประมาณ 257 บริษัทที่จะรายงาน คาดว่าภาคบ่ายยังคงเห็นการซื้อเก็งผลประกอบการอย่างต่อเนื่อง โดยมี LH BGRIM ที่คาดว่าผลประกอบการจะออกดี
ในวันที่ 16-17 พค จะมีการทำประชาพิจารณ์ของสหรํฐเกี่ยวกับเรื่องภาษีนำเข้าของสินค้าจีนที่ต้องติดตาม โดยมีมูลค่าถึง 5 หมื่นล้านเหรียญสหรัฐ และอาจกระจายไปถึงสินค้าจากประเทศเอเชียมูลค่า 1 แสนล้านเหรียญสหรัฐ โดยรองนายกรัฐมนตรีจีน หลิวเหอ จะเดินทางไปยังที่กรุงวอชิงตัน ทั้งนี้คาดว่าเจรจาคงเป็นไปได้อย่างราบรื่น เนื่องจากโดยอดีตแล้วการเจรจารอบแรกจะออกในเชิงไม่ยอมกันทั้ง 2 ฝ่าย และจะตกลงกันได้ในการเจรจารอบต่อๆมา ทั้งนี้การเจรจารอบแรกได้เกิดขึ้นไปแล้ววันที่ 3-4 พ.ค. 2561 โดยยังไม่ได้ข้อสรุปทั้งสองฝ่าย การเจรจารอบสองวันที่ 16-17 พ.ค. 2561 น่าจะมีแนวโน้มที่ตกลงกันได้
พรุ่งนี้ในช่วงบ่ายจะมีรายงาน GDP ไตรมาส 1/61 ของกลุ่มยุโรปคาดว่าจะออกมาคงที่จากไตรมาสก่อนที่ 2.5% ส่วนตัวเลขเงินเฟ้อทั่วไป (Headline CPI) และตัวเลขเงินเฟ้อพื้นฐาน (Core CPI) ประจำเดือน เม.ษ. 61 จะรายงานวันที่ 16 พ.ค. 61 คาดว่าจะออกมาที่ 1.2% และ 0.7% (เดือนก่อนที่ 1.3% และ 0.7%) ทั้งนี้ถ้าออกมาเป็นไปตามที่คาดอาจส่งผลทำให้เงินดอลล่าห์สหรัฐแข็งค่าขึ้นและจะเป็นปัจจัยบวกต่อหุ้นกลุ่มส่งออก
หุ้นแนะนำ LH BGRIM KCE